Kurzus kódja(i): BBN-FIL-402.21; BMA-FILD-402.05; BMA-VALD-304:4 	
Kurzus megnevezése: Az akarat fogalmának története a kései antikvitásban: cselekvéspszichológia és teológia	
Kurzus megnevezése angolul: The history of the notion of the will in late antiquity: psychology of action and theology	
Kurzus ideje, helye: Kedd, 12.15-13.45 i/alagsor -104	
Kurzus előadója: Bene László doc.	

Kurzus előfeltétele(i): 	
Az értékelés alapja:
Referátum + szemináriumi dolgozat (7 oldal törzsszöveg, 1.5-es sortáv, 12-es betűnagyság) VAGY kollokvium.	

Kurzus leírása, tematikája: 

Az archaikus és klasszikus kori görög irodalmi és filozófiai szövegekben az emberi cselekvést anélkül ábrázolják és elemzik, hogy az akaratra – az értelemtől és az irracionális vágyaktól egyaránt különböző másodrendű döntéshozó képességre - hivatkoznának. A fogalom a hellénisztikus és császárkor folyamán alakul ki, a kései antikvitásra pedig mind a cselekvéselméletben, mind a teológiában kulcsszerepet kap, melyet a nyugati filozófiai hagyományban egészen a 19. századig megőriz. A kurzuson a fogalom kialakulását követjük nyomon. Vezérfonál gyanánt a nagy filozófiatörténész, Michael Frede posztumusz műve szolgál: az órán megvitatjuk munka fejezeteit, valamint az általa tárgyalt fontosabb forrásszövegeket.	

Kurzushoz tartozó kötelező irodalom:

Michael Frede: A Free Will. Origins of the Notion in Ancient Thought. University of California Press, Berkeley/Los Angeles/London, 2011.

A fontosabb forrásszövegek:

Arisztotelész: törekvés, megfontolás, elhatározás
Nikomakhoszi etika III.1-7; VI.1-2, 5, 8-9 (Európa, 1987 és több kiadás); további szövegek: A lélek III.9-11 (in Arisztotelész: Lélekfilozófiai írások. Budapest: Akadémiai Kiadó, 2006)  Az állatok mozgása 6-7.

A jóváhagyás fogalma a sztoikus cselekvéselméletben 
Cicero, A végzetről kül. 17, 39 skk., ford. Szekeres Csilla, in: Bugár István – Lautner Péter (szerk.): Sors és szabadság. Kairosz, 2006.

Epiktétosz proaireszisz-fogalma
Beszélgetések (szemelvények), ford. Steiger Kornél, megjelenés előtt

A választási szabadság a középplatonizmusban és aphrodisziaszi Alexandrosznál
Nemesziosz, Az ember természetéről 29-44, in: Az isteni és az emberi természetről. szerk. Vidrányi Katalin, Atlantisz, 1994, 2. kötet, 92-136; Pszeudo-Plutarkhosz, A fátumról, in: Sztoikus etikai antológia. szerk. Steiger Kornél, Gondolat, 1983; Aphrodisziaszi Alexandrosz, A végzetről, ford. Lautner Péter, in: Bugár István – Lautner Péter (szerk.): Sors és szabadság. Kairosz, 2006. 

Órigenész és a cselekvés sztoikus elemzése
A princípiumokról III.1, 1-6, (szerk. Somos Róbert, Kairosz, 2003)

Plótinosz: akarat (boulészisz) és autonómia
Az Egy akaratáról és szabadságáról (Enn. VI.8) in: Plótinosz: Az Egyről, a szellemről és a lélekről. Válogatott írások (szerk. Horváth Judit – Perczel István), Budapest: Európa Könyvkiadó, 1986. 

Ágoston akaratfogalma
A szabad akaratról (ford. Tar Ibolya, szerk. Kendeffy Gábor, Európa. 1989).
Vallomások VIII.5-9 (ford. Városi I., Gondolat, 1987).	

Kurzushoz tartozó ajánlott irodalom: 
 	
Dihle, A., The Theory of Will in Classical Antiquity, University of California Press, Berkeley/Los Angeles/London, 1982

Kahn, Ch., ’Discovering the Will. From Aristotle to Augustine’, in: Questions of Eclecticism, eds. J. Dillon, A. A. Long, University of California Press, Berkeley/Los Angeles/London, 1988, 234-259